b"\n_START_ARTICLE_\nCasa Valls (Girona)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici residencial de planta rectangular, que ocupa una cantonada, amb tres fa\xc3\xa7anes exteriors. La planta d'estructura en tres crugies paral\xc2\xb7leles, perpendiculars a la fa\xc3\xa7ana principal, amb parets de c\xc3\xa0rrega. Exteriorment els acabats s\xc3\xb3n a bases de paraments arrebossats i grans superf\xc3\xadcies esgrafiades, que ocupen part de les fa\xc3\xa7anes del carrer Vista Alegre i carrer del Carme. La fa\xc3\xa7ana d'aquest carrer cont\xc3\xa9 a nivell de la primera planta una tribuna a la part central amb columnes aparellades als extrems, capitells d\xc3\xb2rics i balustrada cl\xc3\xa0ssica. Les llosanes dels balcons s\xc3\xb3n emmotllurades i presenten baranes de ferro forjat al damunt. La part superior del volum \xc3\xa9s acabat amb una potent cornisa que recorre tot el seu per\xc3\xadmetre. S\xc3\xb3n interessants els esgrafiats amb elements decoratius extrets de la tradici\xc3\xb3 de car\xc3\xa0cter barroc."